
Yn gyffredinol, bwriad yr erthygl o dan sylw (Adran 5) yw esbonio effeithiolrwydd model Gwlad y Basg yn seiliedig ar ddatblygu y Basgeg o fewn y saith rhanbarth rhwng Sbaen a Ffrainc. Y mae rhanbarthau rhwng Sbaen a Ffraing yn ffurfio cymunedau ymreolaethol ac yn ôl yr erthygl 'mae 33.9% o boblogaeth cymuned ymreolaethol Gwlad y Basg yn siarad Basgeg'. Cafwyd yr erthygl ei hysgrifennu o safbwynt y Cymry sydd eisioes angen datblygu'r Gymraeg, er mwyn esbonio broses addysg Gwlad y Basg.
Pe bai Cymru yn mabwysiadu model Gwlad y Basg, byddai'n orfodol i fabwysiadu nifer o'r egwyddorion, yn ogystal ag addasu ambell gysyniad er mwyn sicrhau llwyddiant llwyr yn y sector cyfrwng Saesneg. Yn bresennol, y mae ysgolion yng Nghymru wedi eu didoli i ysgolion categori A, A/B a B yn ôl sut y maent yn hyrwyddo'r Gymraeg sydd yn debyg i sut mae ysgolion yng Ngwlad y Basg wedi eu dosbarthu (Model A, Model B a Model D).
Yn fras, o fewn ysgolion Model A, Sbaeneg yw'r brif iaith ag addysgwyd (addysgwyd Basgeg am dair awr yr wythnos). O fewn ysgolion Model B, addysgwyd rhwng 30%-40% drwy gyfrwng y Fasgeg, ac yn olaf, mewn ysgolion Model D y brif iaith yw Basgeg, er addysgwyd Sbaeneg fel pwnc.
I gymharu addysg Gwlad y Basg ag addysg yng Nghymru, gellir dadlau bod ysgolion Model A yn gywerth ag ysgolion ffrwd Saesneg yng Nghymru. Y mae ysgolion Model B yn gywerth ag ysgolion Model B. Yn bwysicaf oll, y mae ysgolion Model D yn gywerth ag ysgolion categori A yng Nghymru sef ysgolion cyfrwng Cymraeg. 
Yn gyntaf, trafodwyd agweddau cadarnhaol am y cysyniad o addysgu iaith gan ddefnyddio dull Gwlad y Basg, yna trafodwyd yr agweddau gwan, ac yn olaf trafodwyd yr agweddau sydd angen addasu/diweddaru er mwyn sicrhau datblygiad ieithyddol. I ddechrau, trafodwyd ysgolion Model A, sef cywerth agos o ysgolion ffrwd Saesneg yng Nghymru. Y mae ysgolion ffrwd Saesneg hefyd yn hyrwyddo'r iaith Gymraeg fel pwnc, sef 'Datblygiad Cymraeg' yn y Cyfnod Sylfaen (CS) a Chymraeg Ail-Iaith yng Nghyfnod Allweddol 2 (CA2). 
Model A
Yn ystod yr 80au, darparwyd Llywodraeth Gwlad y Basg hyfforddiant ar gyfer addysgu Basgeg mewn ysgolion. 'Roedd y rhain yn amrywio o gyrsiau amser llawn i gyrsiau rhan amser.' Y mae'r cyfle yma o 'gyrsiau dwys' yn sicrhau hyder a llwyddiant wrth i'r athro addysgu'r pwnc yn ogystal â sicrhau rhannu adnoddau diweddar a chywirdeb iaith. Fodd bynnag, ni olyga hyn nad oes gwendidau i'r cyrsiau. Y mae amseru'r cyrsiau yn golygu nid yw pob athro neu athrawes yn medru derbyn yr hyfforddiant os yw'n graddio yn y ganrif ganlynol. Un ffordd o ddatrys y broblem yma yw wrth i Benaethiaid sicrhau bod athrawon profiadol sydd wedi derbyn yr hyfforddiant yn rhannu adnoddau ac arfer dda gydag athrawon newydd gymhwyso (ANG). Fel ffordd ymlaen, teimlwyd bod cyfleoedd i fynychu cyrsiau yn ffordd dda o fuddsoddi amser ac arian o gyllid yr ysgol er mwyn codi safonau yn yr ysgolion yma. Rhaid sicrhau bod y cyrsiau wedi eu cynllunio gan arweinwyr ac arbenigwyr pwnc, a'u bod ar gael i bob athro. 
Ar ddiwedd ei bywydau addysgol, rhaid i ddisgyblion Gwlad y Basg sefyll arholiad sef 'Selectividad', arholiad sydd yn cynnwys 40% o bwyslais ar y pynciau craidd yn ogystal â 60% ar bwnc arbenigedd. Un agwedd o'r pynciau craidd yw Basgeg, felly gellir dadlau bod Basged gywerth a 10% o'r marc ag enillwyd yn ystod yr arholiad. Serch hynny, os yw disgyblion o fewn ysgolion Model A yn derbyn tair awr o Fasgeg yn wythnosol yn unig, i gymharu ag ysgolion Model D, y maent ag anfantais enfawr o ran llwyddo yn gyffredinol. Gellir dadlau bod ein proses arholiadau ar ddiwedd gyrfa ysgol yn fwy teg i ddisgyblion am eu bod yn sefyll arholiad unigol i bob pwnc. Yn bwysicach oll, yn y Gymraeg, yn dibynnu os yw'r disgyblion wedi astudio Cymraeg fel mamiaith, neu wedi dysgu Cymraeg, y mae'r arholiadau yn wahanol.
Model B
Yn dilyn ymchwil a rhagfynegi proffesiynol gan y Coleg Cymraeg Cenedlaethol, y bwriad yw cael pumdeg miliwn o siaradwyr Cymraeg erbyn 2050 ac i gynyddu'r nifer o athrawon Cymraeg sydd yn medru cynnig addysg Gymraeg i ddisgyblion. A fyddai mabwysiadu'r fodel yma o reidrwydd yn cynyddu safon y Gymraeg yn ein plith? Mewn ysgolion Model B yng Ngwlad y Basg, y maent yn astudio Basgeg fel pwnc, yn ogystal ag astudio 30%-40% o bynciau drwy'r iaith. 
Dengys ymchwil y mae nifer o agweddau yn effeithio ar addysg disgyblion, yn enwedig o fewn ysgolion cynradd. Er bod cynllun a model Gwlad y Basg yn amlwg yn effeithiol iawn yn datblygu ymwybyddiaeth a defnydd o iaith yn eu gwlad nhw, nid o reidrwydd yn addas i'n gwlad ni. Y mae nifer o agweddau yn effeithio ar addysg disgyblion. Yn ôl damcaniaeth Hattie (2009) 'It is teachers who have created positive teacher-student relationships that are more likely to have above average effects on student achievement.' Hattie, J (2009). Wrth ystyried y dyfyniad yma, rhaid ystyried ar y ffactorau sydd yn effeithio ar addysg disgyblion megis diwydiant, cefndir a gwerthoedd. I gefnogi damcaniaeth Hattie, nodwyd seicolegydd Jussim 'Holding high standards without providing a warm environment is merely harsh. A warm environment without high standards lacks a backbone. But if you can create a combination of high standards with a warm and supportive environment it will benefit all students, not just the high achievers. Jussin, L (2011).
Yn ôl ymchwil gan Llywodraeth Cymru (2012) 'there is no significant increase in the numbers of teachers who speak Welsh or are able to teach in Welsh.' Dywed yr ymchwil bod 10,180 o athrawon yng Nghymru yn medru addysgu drwy gyfrwng y Gymraeg sef 26.7% o'r boblogaeth. Er dengys yr ymchwil eu bod wedi cynyddu 0.7% ers 2009, nid yw effeithiolrwydd canran yma yn dderbyniol er mwyn codi ymwybyddiaeth o'r iaith a'u defnydd.
Yn gyferbyniol, y mae Llywodraeth Cymru yn annog ac yn hybu sesiynau Cymraeg i rieni, er mwyn hybu'r Gymraeg a chodi hyder ymysg cartrefi di-gymraeg. Yn ogystal, y mae'r siarter yn cynnig cyngor i deuluoedd di-gymraeg er mwyn eu denu ac annog i osod y disgybl mewn dosbarth ffrwd Gymraeg mewn addysg llawn amser. Un o'r prosiectau sydd yn annog y sesiynau yma yw Cymraeg Campus. Yn fras, bwriad y prosiect yw cynnig targedau syml i athrawon er mwyn hybu'r Gymraeg ar dair lefel wahanol. Nodir y siarter, 'The simple objective of the Language Charter is to provide a clear framework, which can be used to promote and increase the use of Welsh by children in a whole school context.' 
Model D
Dengys ymchwil bod unigolion sydd yn medru siarad nifer o ieithoedd yn fwy o debygol o gael cof da, sydd yn fuddiol er mwyn dysgu iaith arall yn ogystal. Y mae ieithoedd fel arfer yn perthyn i'w gilydd wrth arddangos cystrawen neu ramadeg tebyg a gall y dysgwyr creu cysylltiadau rhyngddynt. Yn ôl ymchwil gan Bailystock, E (2004)  a'u dîm, nodwyd cryfderau addysg tairieithog wrth gynnig;
'We suggest that trilingualism increases demands on executive processes, due to the need to inhibit, monitor, and switch among more languages, and/or increases demands on memory processes, due to the need to encode, store, and retrieve more linguistic information'
Y mae disgyblion sydd yn derbyn eu haddysg o ysgolion Model D, wirioneddol yn cael eu trochi yn yr iaith er mwyn sicrhau safonau uchel. Wrth gymharu'r ysgolion Model D yng Ngwlad y Basg ag ysgolion categori A prif ffrwd yng Nghymru, rhoddir yr erthygl yr argraff bod y safon o Fasgeg yn gryfach na'r safon o Gymraeg. Amlyga'r erthygl bod nifer o ffactorau cadarnhaol yn cefnogi datblygiad y Fasgeg, sef athrawon wedi eu paratoi yn drwyadl ac yn hyderus i addysgu, rhieni gwybodus sydd yn ymwybodol, a disgyblion ysgogol. Ar y llaw arall, y mae athrawon brwdfrydig yng Nghymru sydd yn barod i hybu'r iaith; heb gynllun, hyfforddiant na chefnogaeth ariannol. (Fel Gwlad y Basg)
Casgliad ac Awgrymiadau Pellach
I gloi, credir bod gan yr erthygl nifer o agweddau cadarnhaol er mwyn datblygu iaith yn gyffredinol, a bod y systemau yn amlwg yn effeithiol ymysg y rhanbarthau yng Ngwlad y Basg. Os bwriadir datblygu agweddau o'r systemau yng Nghymru er mwyn datblygu a chodi safonau ieithyddol, rhaid addasu a datblygu'r cysyniadau am nid yw Cymru yn wlad ymreolaethol. Ar adegau, credir bod yr erthygl yn ddadleuol eu naws am fod y systemau asesu yn wahanol ac yn eang iawn. Teimlwyd yn ogystal bod nifer o agweddau gellir datblygu a gwella er mwyn llwyddiant pellach.
Dyma rhestr o awgrymiadau pellach yn seiliedig ar yr erthygl:
· Gellir ychwanegi gyrsiau a hyfforddiant i'w ddarparu yn y Brifysgol er mwyn codi safonau (fel y darparwyd yn yr 80au yng Ngwlad y Basg). 
· Am fod ysgolion Model A, B a D yn derbyn addysg a phrofiadau amrywiol o ran pwyslais ar ieithoedd gellir dadlau dylid cael eu hasesu yn wanhaol hefyd. Fel enghraifft, gellir addasu'r arholiad 'Selectividad' er mwyn cynnig mwy o bwyslais ar brif iaith yr addysg er mwyn tegwch.
·  Awgryma bod angen ychwanegu un math arall o ysgol sef ysgol Model C. 
· Yn yr ysgolion yma gellir hyrwyddo ysgolion hafal o ran hyrwyddo Sbaeneg a Basgeg er mwyn lleihau'r pwysau sydd ar y rhieni llai gwybodus. 
· Awgryma bod ysgolion cynradd yn dilyn cynllun er mwyn gwella'r Gymraeg, sef cynllun yn ar sail 'Cymraeg Campus' (Cymraeg Ail Iaith). Y mae'r cynllun wedi seilio ar ddatblygu ymwybyddiaeth y disgyblion o Gymru a Chymreictod. 
· Yn olaf, awgryma darparu un math o ysgol un unig, er mwyn sicrhau hafalrwydd yn ystod arholiadau ag asesiadau.

